Las rollas n'èn betg anc repartidas
Intervista cun Martin Cantieni sur il toc A è in'autra 

Da Rafael Müller

La premiera avevan els a Domat als Dis da litteratura. Suenter è la truppa da A. è in'autra ida per in mais sin turnea. Lur davosa preschentaziun han els dà ils 5 da december a Turitg. Jau hai fatg in per dumondas a Martin Cantieni in dals sis acturs.

Punts: Martin per tuts che han manchentà voss toc tge capita en A. è in'autra?
Martin: A., I'amia da Biet, (quai fiss jau) ò para fatg suicidi. Il toc mussa, sco ch'ils amis ed il bab da A. van enturn cun sia mort. Ina chaussa tragica. La glieud enturn A. èn giuvens e per els è la mort mai stada in tema. - Sco ins organisescha in funeral? Ils amis sa cumportan per part simplamain dasperas. E quai dat al toc sia comica. Il toc è tragic e comic en ina.

Punts: La successiun da quai che capita è el toc fitg caotica. La cronologia siglia enavant ed enavos. Han ils aspectaturs chapì il cuntin?
Martin: Jau na sai betg. Da tiers da betg avair chapì ha nagin. Magari in pau cumplitgà vegni bain ad esser stà. Er cunquai che nus na avain betg tatg in teater en furma tradiziunala, mabain raquintà e projectà la story cun in beamer e tiers quai alur er giugà.

Punts: Voss reschissur René Schnoz è in profi. Vus acturs da la DKG - la gruppa da teater da la scola chantunala da Cuira - dentant laics. Tuttina era vossa preschentaziun a Domat fita professiunala. Tge è il recept per quai?
Martin: La preschentaziun a Domat è vairamain ida fitg bain. Nus suavan da la gnervusitad. Ma igl era perfetg. En las preschentaziuns sisur ha i dà I'in u I'auter incap. Quella da Mustér avain stuì spustar pervia da l'aua. Ils tecnichers èn anc vegnì si Mustér, ma als acturs era la via gia serrada giu da la bova. - Per il toc avain nus sa chapescha er fatg bleras provas. Quai eran dus intensivs mais da provas, a la fin mintga saira. Noss reschissur na ha betg laschà luc, er sch'el dubitava mintgatant ve da la morala da nus scolars. E alura avain nus da la DKG gia giugà ensemen, l'onn passa Il pitschen prinzi. Uschè ins s'enconuscheva gia ed il team era simplamain genial. Nus avain pudì rir bler ed er las diras provas han fatg plaschair.

Punts: En vossas vacanzas d'atun avais vus fatg in viadi en la Toscana per filmar e fotografar la rauba per las projecziuns. Er sisur avais vus giugaders e giugadras passà bler temp ensemen. EI toc va i per I'amur e relaziuns. Sco statti cun las amurs dasper il palc?
Martin (ri): Nagin commentari. Las rollas n'èn betg anc repartidas. 

Punts: Okey. Surlaschain quai al Blick e turnain tar il toc. En la vossa interpretaziun n'ha la A. betg fatg suicidi mabain è scappada da la Brasilia. Il text original è scrits da dus giuvens auturs en tudestg voss teater el rumantsch grischun. Nua èn las differenzas tranter text original e la vossa versiun?
Martin: A I'entschatta era sceptic cun il text. EI pareva fitg fraid ed era fatg quasi be da dialogs, senza commentari da reschia. Insumma in text che laschava avert bler. La gronda lavur da metter enturn quels dialogs en in toc ha fatg noss reschissur. EI è vegnì cun ideal ed en las provas avainsa guardà da realisar quellas. EI text original da Sauter&Studlar è la fin fitg averta. Per nus ha A. stuì viver vinavant e perquai er nossa interpretaziun.

Punts: La dumonda filosofica: Per tge giugais vus da la DKG a teater e tge è il messadi da toc?
Martin: Jau sun gia el STV (Seminarturnverein) da nossa scola ed hai simplamain duvrà ina alternativa ... Giugar a teater è adina puspè ina nova experientscha. Quai eran stadas las mias motivaziuns per far quest toc. Da quai da messadis na tegn jau betg. Uschè m'è il toc er i bain: senza moralina, persuenter cun segns da dumonda ed impuls da pensar. Ma finalmain è quai ina dumonda persunala. Mintgin da noss team vesa quai in pau auter.

Punts: Ti es enconuschent en terra rumantscha er sco redactur da las Punts. Insumma ha voss teater dad A. è in'autra cuntanschì in tschert renum. Ins vegn anc sentir dapli da vus sco promoturs e salvaders dal rumantsch?
Martin (surri): Gea gea! En mia carriera da redactur da las Punts hai jau scrit dus artitgels! Tge che jau vegn a far el futur na sai jau betg anc dir. Jau planisesch be enfin las proximas vacanzas. Magari vegn jau a far insatge per la Giuru ...

Punts: Martin, Punts engrazia a Tai per I'intervista e jau per la biera.